钦定古今图书集成/明伦汇编/氏族典/第451卷 > 《廖用贤尚友录》 > 范岫
## 钦定古今图书集成/明伦汇编/氏族典/第451卷 > 《廖用贤尚友录》 > 范岫

按《梁书范岫传》：“岫字懋宾，济阳考城人也。高祖宣，晋
征士。父羲，宋兖州别驾。岫起家奉朝请，还迁太子家
令。以名行为时辈所与，博涉多通。永明中，迁尚书左
丞，出为南义阳太守。未赴职，迁右军谘议参军。永元
末，出为晋安王长史，行南徐州事。义师平京邑，征为
尚书吏部郎。天监五年，迁散骑常侍。八年，出为晋陵”
太守。九年，入为祠部尚书。十三年，卒。二子：褒、伟。

===范缜===按《梁书范缜传》：“缜字子真，南乡舞阴人也。晋安北将
军汪六世孙。祖璩之，中书郎。父濛，早卒。缜起家齐宁
蛮主簿，累迁尚书殿中郎。建武中，迁领军长史，出为
宜都太守。母忧去职，居于南州。义军至，缜墨绖来迎。
高祖与缜有西邸之旧，见之甚悦。及建康城平，以缜
为晋安太守，征为尚书左丞。缜与王亮私相亲结，坐”
徙广州。缜在南累年，追还京，既至，以为中书郎、国子
博士，卒官。子胥，字长才，起家太学博士，有口辩，为鄱
阳内史，卒于郡。